C 148/12
SL
Uradni list Evropske unije
28.4.2023
Predlog pravil o obnovi narave in novi dogovor za opraševalce lahko skupaj postaneta odločilna pri ohranjanju opraševalcev na ravni EU.
Zvišujeta raven ambicioznosti, določeno v strategiji EU za biotsko raznovrstnost, da bi se do leta 2030 obrnil trend zmanjševanja števila populacij opraševalcev in da bi se narava vrnila na kmetijska zemljišča.
Načrti držav članic v okviru SKP bodo kmete, vključno z malimi kmeti, podprli pri prehodu na trajnostnejše in odpornejše sisteme kmetovanja v obdobju 2023–2027.
Iz teh razlogov prednostna naloga ni predlagati nove zakonodajne akte, temveč zagotoviti, da se predlogi, o katerih se trenutno pogajata sozakonodajalca, hitro sprejmejo in nato izvajajo skupaj s SKP.
Komisija bo po najboljših močeh poskušala doseči navedeni cilj in spodbuja vse zadevne akterje, da k temu prispevajo.
Več kot milijon izjav v podporo tej državljanski pobudi je jasen znak in spodbuda, da bi bilo treba ohraniti visoko raven ambicioznosti predlogov Komisije.
Uspeh evropskega zelenega dogovora pri pospeševanju tega prehoda je odvisen od celotne družbe – vključno z državljani, kmeti, podjetji, znanstveniki, javnimi organi in evropskimi institucijami.